**TÁJÉKOZTATÓ TALAJTERHELÉSI DÍJ**

**BEVALLÁSI ÉS FIZETÉSI HATÁRIDEJÉRŐL**

Ezúton tájékoztatom azon Ingatlantulajdonosokat, akiknek az ingatlana előtt már kiépült a szennyvízcsatorna-hálózat, de még nem kötöttek arra rá, talajterhelési díjat kell fizetniük mindaddig, míg a hálózatra rá nem kötnek.

**A 2020. évi talajterhelési díj bevallás benyújtásának és befizetésének határideje:**

**2021. 03. 31.**

**A bevalláshoz szükséges nyomtatvány** a városi honlap <https://pilisvorosvar.hu/varoshaza/lakossagi-ugyintezes/letoltheto-dokumentumok> menüpont alól letölthető, illetve a Hivatal Adócsoportjánál vagy Ügyfélszolgálatán is beszerezhető. **A bevalláshoz kérjük, hogy a bevallott vízfogyasztást alátámasztó – DMRV Zrt. által rendelkezésre álló – számlarészletező másolatát mellékelni szíveskedjenek.**

**A nyomtatvány elektronikus kitöltésére és beküldésére** az Önkormányzati Hivatali Portál <https://ohp-20.asp.lgov.hu> e-ügyintézés oldalán keresztül van lehetőség (Ügyindítás / Ágazat: Adóügy, Ügytípus: talajterhelési díj, Űrlap: Talajterhelési díj bevallás), melyről tájékoztató a https://pilisvorosvar.onkormanyzatom.hu/varoshaza/adougyek/ugyleirasok menüpontban található.

A talajterhelési díjat a Sberbank Mo. Zrt.-nél vezetett **14100024-11787949-32000007** számú Talajterhelési díj beszedési számláraátutalással is teljesíthetik.

**Akinek az ingatlanán nincs építmény – és így szennyvízkibocsátása sincs –, illetve akinek a háza előtt nincsen szennyvízgyűjtő csatorna, illetve aki már Pilisszentiván település csatornahálózatára rákötött, annak nem kell talajterhelési díjat fizetnie.** A díjfizetés alól mentesülő ingatlantulajdonosoknak a műszaki osztály felé nullás bevallási nyomtatványt, szöveges indoklással kell benyújtaniuk.

Amennyiben a talajterhelési díjjal kapcsolatban kérdése van, forduljon bizalommal az adóosztály kollégáihoz, akiket telefonon a 06-26-330-233/108-as melléken érhet el. Csatorna érdekeltségi hozzájárulással kapcsolatban a 06-26-330-233/102-es melléken, míg műszaki kérdéseivel a 06-26-330-233/153-as melléken kaphat felvilágosítást.

Személyesen ügyfélfogadási időben (hétfő: 13:00-17:00-ig, szerda: 8:00-12:00 és 13:00-17:00-ig) a Pilisvörösvári Polgármesteri Hivatalban kérhet segítséget.

 **Dr. Udvarhelyi István Gergely**

 **jegyző**